CELEX: 62013TN0029
Language: fi
Date: 2013-01-17 00:00:00
Title: Asia T-29/13: Kanne 17.1.2013 — AbbVie ym. v. EMA

16.3.2013   
            
            
               FI
            
            
               Euroopan unionin virallinen lehti
            
            
               C 79/26
            
         Kanne 17.1.2013 — AbbVie ym. v. EMA
   (Asia T-29/13)
   2013/C 79/46
   Oikeudenkäyntikieli: englanti
   
      Asianosaiset
   
   
      Kantajat: AbbVie, Inc. (Wilmington, Yhdysvallat) ja AbbVie Ltd (Maidenhead, Yhdistynyt kuningaskunta) (edustajat: asianajaja P. Bogaert, asianajaja G. Berrisch ja Solicitor B. Kelly)
   
      Vastaaja: Euroopan lääkevirasto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan lääkeviraston 5.11.2012 tekemän päätöksen EMA/685471/2012, jolla annettiin oikeus tutustua lääkkeen myyntilupaa koskeviin asiakirjoihin, ja
            
         
               —
            
            
               velvoittamaan Euroopan lääkeviraston vastaamaan kaikista oikeudenkäyntikuluista kantajan oikeudenkäyntikulut mukaan lukien
            
         
      Oikeudelliset perusteet ja pääasialliset perustelut
   
   Tämä kanne koskee SEUT 263 artiklan neljännen kohdan nojalla esitettyä vaatimusta, jolla vaaditaan kumoamaan Euroopan lääkeviraston 5.11.2012 tekemä päätös EMA/685471/2012, jolla annettiin Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 nojalla oikeus tutustua lääkkeen myyntilupaa koskeviin asiakirjoihin.
   Kantajat vetoavat kanteensa tueksi seuraavaan neljään kanneperusteeseen.
   
               1)
            
            
               Ensinnäkin päätöksellä rikotaan avoimuusasetuksen 4 artiklan 2 kohtaa ja sillä loukataan kantajien perusoikeutta kaupallisten tietojen luottamuksellisuuden suojaan.
            
         
               2)
            
            
               Toiseksi päätöksellä loukataan perusteluvelvollisuutta avoimuusasetuksen 4 artiklan 2 kohdan soveltamisen osalta.
            
         
               3)
            
            
               Kolmanneksi päätöksellä loukataan luottamuksensuojan periaatetta.
            
         
               4)
            
            
               Neljänneksi päätöksellä rikotaan tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annettua Euroopan parlamentin ja neuvoston direktiiviä 2001/29/EY, (1) omaisuuden suojaa, johon luetaan mukaan tekijänoikeus, koskevaa perusoikeutta, suhteellisuusperiaatetta ja hyvän hallinnon periaatetta siltä osin kuin oikeus tutustua asiakirjoihin annetaan asiakirjoista toimitettavien jäljennösten välityksellä.
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY.